CELEX: C2005/115/01
Language: hu
Date: 2005-05-14 00:00:00
Title: A Bíróság ítélete (harmadik tanács) 2005. március 3. a C-428/02. sz. (Vestre Landsret előzetes döntéshozatal iránti kérelme) Fonden Marselisborg Lystbådehavn kontra Skatteministeriet és Skatteministeriet kontra Fonden Marselisborg Lystbådehavn ügyben (Hatodik HÉA-irányelv – 13. cikk B. részének b) pontja – Adómentességek – Ingatlanok bérbeadása – Járművek parkolására szolgáló helyek bérbeadása – Hajók vízi kikötőhelyei – Hajók szárazföldi tárolása)

14.5.2005   
            
            
               HU
            
            
               Az Európai Unió Hivatalos Lapja
            
            
               C 115/1
            
         
      A BÍRÓSÁG ÍTÉLETE
   
   (harmadik tanács)
   2005. március 3.
   a C-428/02. sz. (Vestre Landsret előzetes döntéshozatal iránti kérelme) Fonden Marselisborg Lystbådehavn kontra Skatteministeriet és Skatteministeriet kontra Fonden Marselisborg Lystbådehavn ügyben (1)
   
   (Hatodik HÉA-irányelv - 13. cikk B. részének b) pontja - Adómentességek - Ingatlanok bérbeadása - Járművek parkolására szolgáló helyek bérbeadása - Hajók vízi kikötőhelyei - Hajók szárazföldi tárolása)
   (2005/C 115/01)
   Az eljárás nyelve: dán
   A C-428/02. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a Vestre Landsret (Dánia) a Bírósághoz 2002. november 26-án érkezett, 2002. november 15-i végzésével az előtte a Fonden Marselisborg Lystbådehavn és a Skatteministeriet, valamint a Skatteministeriet és a Fonden Marselisborg Lystbådehavn között folyamatban lévő eljárásban terjesztett elő, a Bíróság (harmadik tanács), tagjai: A. Rosas tanácselnök, A. Borg Barthet, J.-P. Puissochet, J. Malenovský és U. Lõhmus (előadó) bírák, főtanácsnok: J. Kokott, hivatalvezető: H. von Holstein, hivatalvezető-helyettes, 2005. március 3-án meghozta ítéletét, amelynek rendelkező része a következő:
   
               1.
            
            
               Az 1992. december 14-i 92/111/EGK tanácsi irányelvvel módosított, a tagállamok forgalmi adóra vonatkozó jogszabályainak összehangolásáról közös hozzáadottértékadó-rendszer: egységes adóalap megállapításról szóló, 1977. május 17-i 77/388/EGK hatodik tanácsi irányelv 13. cikke B. részének b) pontját úgy kell értelmezni, hogy az ingatlan bérbeadásának fogalma magában foglalja a hajók vízi kikötőhelyeinek és a kikötő területén az e hajók tárolására szolgáló szárazföldi helyek bérbeadását.
            
         
               2.
            
            
               A 77/388 hatodik irányelv 13. cikke B. része b) pontjának 2. alpontját úgy kell értelmezni, hogy a „járművek” fogalma magában foglalja a hajókat.
            
         
      (1)  HL C 55., 2003.3.8.